กฎกระทรวงกฎกระทรวงฉบับที่ ๑๕ (พ.ศ. ๒๕๒๕)ออกตามความในพระราชบัญญัติยาพ.ศ. ๒๕๑๐ อาศัยอำนาจตามความในมาตรา ๕ มาตรา ๑๒ มาตรา ๒๘มาตรา ๓๐ มาตรา ๔๐ และมาตรา ๔๓ แห่งพระราชบัญญัติยา มาตรา ๑๔ มาตรา ๑๗ มาตรา ๒๖ มาตรา๓๙ มาตรา ๔๑ และมาตรา ๔๒ แห่งพระราชบัญญัติยา พ.ศ. ๒๕๑๐ ซึ่งแก้ไข เพิ่มเติมโดยพระราชบัญญัติยา(ฉบับที่ ๓) พ.ศ. ๒๕๒๒ รัฐมนตรีว่าการกระทรวงสาธารณสุขออกกฎกระทรวงไว้ ดังต่อไปนี้ข้อ ๑ ให้ยกเลิก(๑) กฎกระทรวง ฉบับที่ ๒ (พ.ศ. ๒๕๑๐) ออกตามความในพระราชบัญญัติยาพ.ศ. ๒๕๑๐(๒) กฎกระทรวง ฉบับที่ ๘ (พ.ศ. ๒๕๑๖) ออกตามความในพระราชบัญญัติยาพ.ศ. ๒๕๑๐(๓) กฎกระทรวง ฉบับที่ ๑๒ (พ.ศ. ๒๕๒๐) ออกตามความในพระราชบัญญัติยา พ.ศ. ๒๕๑๐ข้อ ๒ ผู้ใดประสงค์จะขออนุญาต(๑) ขายยาแผนปัจจุบัน ให้ยื่นคำขอพร้อมด้วยหลักฐานตามที่ระบุไว้ในแบบ ข.ย.๑ท้ายกฎกระทรวงนี้(๒) ขายยาแผนปัจจุบันเฉพาะยาบรรจุเสร็จที่ไม่ใช่ยาอันตรายหรือยาควบคุมพิเศษให้ยื่นคำขอพร้อมด้วยหลักฐานตามที่ระบุไว้ในแบบ ข.ย.๒ ท้ายกฎกระทรวงนี้(๓) ขายยาแผนปัจจุบันเฉพาะยาบรรจุเสร็จสำหรับสัตว์ ให้ยื่นคำขอพร้อมด้วยหลักฐานตามที่ระบุไว้ในแบบข.ย.๓ ท้ายกฎกระทรวงนี้สำหรับชื่อและเลขที่บ้านของสถานที่ขายยา ถ้ายังไม่แน่นอนจะไม่ระบุไว้ในคำขออนุญาตก็ได้แต่ต้องระบุบริเวณที่จะตั้งสถานที่ขายยาให้ชัดเจนและเข้าใจได้[๑]ข้อ ๓ ใบอนุญาต(๑) ขายยาแผนปัจจุบัน ให้ใช้แบบ ข.ย.๔ ท้ายกฎกระทรวงนี้(๑) ขายยาแผนปัจจุบันเฉพาะยาบรรจุเสร็จที่ไม่ใช่ยาอันตรายหรือยาควบคุมพิเศษให้ใช้แบบ ข.ย.๕ ท้ายกฎกระทรวงนี้(๓) ขายยาแผนปัจจุบันเฉพาะยาบรรจุเสร็จสำหรับสัตว์ ให้ใช้แบบ ข.ย.๖ท้ายกฎกระทรวงนี้ข้อ ๓ ทวิ[๒] เมื่อได้รับคำขออนุญาตขายยาให้ผู้อนุญาตตรวจสอบว่ากรณีเข้าเกณฑ์ที่จะอนุญาตได้หรือไม่ถ้าเข้าเกณฑ์ที่อาจอนุญาตให้ได้ ก็ให้ออกหนังสือให้จัดเตรียมสถานที่ขายยาและอุปกรณ์ตามแบบข.ย. ๑๕ ท้ายกฎกระทรวงนี้ให้แก่ผู้ยื่นคำขอนั้น และเมื่อผู้ยื่นคำขอได้ดำเนินการแล้วเสร็จตามที่กำหนดในข้อ๓ ตรี แล้ว จึงจะพิจารณาออกใบอนุญาตให้ต่อไปการพิจารณาออกใบอนุญาต ให้พิจารณาตามลำดับคำขอที่ผู้ขออนุญาตขายยาได้ยื่นไว้ถ้ามีการขอแก้ไขเปลี่ยนแปลงที่ตั้งสถานที่ขายยาหรือชื่อผู้ดำเนินกิจการให้นับวันยื่นคำขออนุญาตขายยาตั้งแต่วันที่ขอแก้ไขเปลี่ยนแปลงนั้นข้อ ๓ ตรี[๓]ผู้ขออนุญาตขายยาจะต้องดำเนินการให้มีสถานที่ขายยาและอุปกรณ์ตามที่กำหนดในกฎหมายให้ถูกต้องสมบูรณ์ภายในหกสิบวันนับแต่วันที่ได้รับหนังสือให้จัดเตรียมสถานที่ขายยาและอุปกรณ์และถ้าได้ดำเนินการเสร็จเมื่อใดให้มีหนังสือแจ้งให้ผู้อนุญาตทราบเพื่อไปตรวจสอบต่อไปซึ่งผู้อนุญาตจะต้องไปตรวจสอบความถูกต้องให้แล้วเสร็จภายในสามสิบวันนับแต่วันที่ได้รับแจ้งดังกล่าวในกรณีที่มีเหตุสุดวิสัยหรือมีความจำเป็นที่ไม่อาจหลีกเลี่ยงได้ทำให้ผู้ขออนุญาตขายยาไม่อาจดำเนินการได้ถูกต้องแล้วเสร็จภายในกำหนดเวลาตามวรรคหนึ่งทั้งที่ได้ใช้ความพยายามตามสมควรแล้วถ้าผู้ขออนุญาตขายยาจะขอผ่อนผันก็ต้องร้องขอมาก่อนครบกำหนดเวลาดังกล่าว ในการนี้ถ้าผู้อนุญาตเห็นว่าผู้ขออนุญาตขายยามีความจริงจังที่จะดำเนินการจัดตั้งสถานที่ขายยาและสามารถจะดำเนินการได้แล้วเสร็จภายในเวลาอันควรผู้อนุญาตจะขยายระยะเวลาตามวรรคหนึ่งนั้นออกไปอีกก็ได้แต่จะขยายเกินกว่าสามสิบวันไม่ได้ การขยายระยะเวลาให้กระทำโดยวิธีสลักหลังในหนังสือให้จัดเตรียมสถานที่ขายยาและอุปกรณ์ข้อ ๓ จัตวา[๔]ถ้าผู้ได้รับหนังสือให้จัดเตรียมสถานที่ขายยาและอุปกรณ์ไม่ได้ดำเนินการให้มีสถานที่ขายยาและอุปกรณ์ที่ถูกต้องตามที่กำหนดในกฎหมายภายในกำหนดเวลาในข้อ๓ ตรี ให้ผู้อนุญาตแจ้งการไม่อนุญาตให้ผู้อื่นคำขอทราบ ในกรณีเช่นนี้คำขอที่ได้ยื่นไว้แต่เดิมนั้นเป็นอันตกไปข้อ ๔ สถานที่ขายยาต้องมีระบบการกำจัดสิ่งปฏิกูลและการรักษาความสะอาดตามความจำเป็นข้อ ๕อุปกรณ์ที่ใช้ในการปรุงยาแผนปัจจุบันตามใบสั่งยาสำหรับคนไข้หรือสัตว์เฉพาะรายของผู้ประกอบวิชาชีพเวชกรรมหรือผู้ประกอบโรคศิลปะหรือผู้ประกอบการบำบัดโรคสัตว์ต้องมีไม่น้อยกว่าจำนวนตามบัญชีรายการท้ายกฎกระทรวงนี้ข้อ ๖อุปกรณ์ที่ใช้ในการรักษาคุณภาพยาที่เก็บไว้ ต้องมีจำนวนเพียงพอสำหรับการนั้นข้อ ๗ให้ผู้รับอนุญาตขายยาแผนปัจจุบันทุกประเภทปฏิบัติดังต่อไปนี้(๑) จัดทำป้ายด้วยวัตถุถาวรสีน้ำเงิน ขนาดกว้างและยาวไม่น้อยกว่า ๒๐x๗๐ เซนติเมตรและมีข้อความเป็นตัวอักษรไทยสีขาว สูงไม่น้อยกว่า ๓ เซนติเมตร ว่าเป็นสถานที่ขายยาแผนปัจจุบันหรือ(๒) จัดทำป้ายวัตถุถาวรสีเขียว ขนาดกว้างและยาวไม่น้อยกว่า ๒๐x๗๐ เซนติเมตรและมีข้อความเป็นตัวอักษรไทยสีขาว สูงไม่น้อยกว่า ๓ เซนติเมตร ว่าเป็นสถานที่ขายยาแผนปัจจุบันเฉพาะยาบรรจุเสร็จที่ไม่ใช่ยาอันตรายหรือยาควบคุมพิเศษหรือ(๓) จัดทำป้ายวัตถุถาวรสีแดง ขนาดกว้างและยาวไม่น้อยกว่า ๒๐x๗๐ เซนติเมตรและมีข้อความเป็นตัวอักษรไทยสีขาว สูงไม่น้อยกว่า ๓ เซนติเมตร ว่าเป็นสถานที่ขายยาแผนปัจจุบันเฉพาะยาบรรจุเสร็จสำหรับสัตว์หรือ(๔) จัดทำป้ายด้วยวัตถุถาวรสีน้ำเงิน สีเขียวหรือสีแดง ตามประเภทสถานที่ขายยาขนาดกว้างและยาวไม่น้อยกว่า ๒๐x๕๐เซนติเมตร และมีข้อความเป็นตัวอักษรไทยสีขาว สูงไม่น้อยกว่า ๓ เซนติเมตรแสดงชื่อตัว ชื่อสกุล และวิทยฐานะของผู้มีหน้าที่ปฏิบัติการ และเวลาที่ปฏิบัติการ(๕) จัดทำบัญชีการขายยาอันตรายและยาควบคุมพิเศษแต่ละอย่างทุกครั้ง โดยแสดงเลขที่หรืออักษรของครั้งที่ผลิตชื่อและปริมาณยา ตลอดจนวัน เดือน ปี ที่ขาย ตามแบบ ข.ย.๗ ท้ายกฎกระทรวงนี้(๖) จัดทำรายงานการขายยาตามประเภทที่สำนักงานคณะกรรมการอาหารและยากำหนดตามแบบข.ย.๘ ท้ายกฎกระทรวงนี้ ทุกสี่เดือน และให้เสนอต่อสำนักงานคณะกรรมการอาหารและยาภายในสามสิบวันนับแต่วันครบสี่เดือน(๗) จัดทำบัญชีการขายยาแต่ละอย่างทุกครั้งที่ขายตามใบสั่งยาของผู้ประกอบวิชาชีพเวชกรรมผู้ประกอบโรคศิลปะ หรือผู้ประกอบการบำบัดโรคสัตว์ โดยแสดงชื่อ อายุ ที่อยู่ของผู้ใช้ยาชื่อและที่อยู่หรือที่ทำงานของผู้สั่งยา ชื่อและปริมาณยา ตลอดจนวัน เดือน ปี ที่ขายตามแบบข.ย.๙ ท้ายกฎกระทรวงนี้ และให้เก็บใบสั่งยาไว้เป็นเวลาไม่น้อยกว่าหนึ่งปีนับแต่วันขาย(๘) จัดทำบัญชีการซื้อยาแต่ละอย่างทุกครั้งโดยแสดงเลขที่หรืออักษรของครั้งที่ผลิตชื่อผู้ขาย ชื่อและปริมาณยา ตลอดจนวัน เดือน ปีที่ซื้อ ตามแบบ ข.ย.๑๐ท้ายกฎกระทรวงนี้ข้อ ๘ให้ผู้มีหน้าที่ปฏิบัติการประจำสถานที่ขายยาแผนปัจจุบันทุกประเภทปฏิบัติดังต่อไปนี้(๑) ส่งคำรับรองของผู้มีหน้าที่ปฏิบัติการตามแบบ ข.ย.๑๑ ท้ายกฎกระทรวงนี้(๒) ควบคุมการใช้อุปกรณ์ตามข้อ ๖ ให้เป็นไปโดยถูกต้องข้อ ๙ ให้เภสัชกรชั้นหนึ่งปฏิบัติดังต่อไปนี้(๑) ควบคุมการใช้อุปกรณ์ตามข้อ ๕ ให้เป็นไปโดยถูกต้อง(๒) ควบคุมการทำบัญชียาตามข้อ ๗ (๕) (๖) (๗) และ (๘) ให้เป็นไปโดยถูกต้อง และลงชื่อกำกับไว้ในบัญชีด้วย(๓) ควบคุมการส่งรายงานการขายยาตามข้อ ๗ (๖) ให้เป็นไปโดยถูกต้องและลงชื่อกำกับไว้ในรายงานด้วย(๔) จัดให้มีข้อความดังต่อไปนี้ในฉลากที่ปิดภาชนะบรรจุยาที่เภสัชกรปรุงขึ้นตามใบสั่งยาคือ ชื่อและที่ตั้งของสถานที่ขายยา เลขที่ใบอนุญาตขายยาแผนปัจจุบันตามประเภทใบอนุญาตชื่อผู้สั่งยา เลขที่ใบสั่งยา และวัน เดือน ปีที่สั่งยา ชื่อผู้ใช้ วัน เดือนปีที่ปรุงยา ตลอดจนวิธีใช้ยา และคำเรือนตามความจำเป็น(๕) ให้คำแนะนำตามสมควรเกี่ยวกับการใช้ยาอันตรายให้ปลอดภัยตามหลักวิชาและตามมรรยาทแห่งวิชาชีพ(๖) ควบคุมให้ขายยาควบคุมพิเศษเฉพาะแก่ผู้รับอนุญาตขายยาแผนปัจจุบัน ผู้ประกอบวิชาชีพเวชกรรมผู้ประกอบโรคศิลปะแผนปัจจุบันชั้นหนึ่งในสาขาทันตกรรม ผู้ประกอบการบำบัดโรคสัตว์ชั้นหนึ่งหรือเฉพาะตามใบสั่งยาของผู้ประกอบวิชาชีพเวชกรรม ผู้ประกอบโรคศิลปะแผนปัจจุบันชั้นหนึ่งในสาขาทันตกรรมหรือแก่ผู้ประกอบการบำบัดโรคสัตว์ชั้นหนึ่ง(๗) ควบคุมให้ขายยาบรรจุเสร็จสำหรับสัตว์ที่เป็นยาควบคุมพิเศษเฉพาะแก่ผู้รับอนุญาตขายยาแผนปัจจุบันซึ่งมีเภสัชกรชั้นหนึ่งเป็นผู้มีหน้าที่ปฏิบัติการผู้รับอนุญาตขายยาแผนปัจจุบันเฉพาะยาบรรจุเสร็จสำหรับสัตว์ซึ่งมีเภสัชกรชั้นหนึ่งหรือผู้ประกอบการบำบัดโรคสัตว์ชั้นหนึ่งเป็นผู้มีหน้าที่ปฏิบัติการหรือแก่ผู้ประกอบการบำบัดโรคสัตว์ชั้นหนึ่งข้อ ๑๐ให้เภสัชกรชั้นสองควบคุมการทำบัญชีการซื้อและขายยาทุกอย่างตามข้อ ๗ (๕) (๖)(๗) และ (๘) ให้เป็นไปโดยถูกต้องและลงชื่อกำกับไว้ในบัญชีด้วย ทั้งนี้ เว้นแต่ยาควบคุมพิเศษข้อ ๑๑ ให้ผู้ประกอบวิชาชีพเวชกรรมหรือผู้ประกอบโรคศิลปะแผนปัจจุบันชั้นหนึ่งในสาขาทันตกรรมการผดุงครรภ์หรือการพยาบาลควบคุมบัญชีการซื้อยาตามข้อ ๗ (๘)เฉพาะยาแผนปัจจุบันซึ่งเป็นยาบรรจุเสร็จที่ไม่ใช่ยาอันตรายหรือยาควบคุมพิเศษให้เป็นไปโดยถูกต้องและลงชื่อกำกับไว้ในบัญชีด้วยข้อ ๑๒ให้ผู้ประกอบการบำบัดโรคสัตว์ชั้นหนึ่งปฏิบัติดังต่อไปนี้(๑) ควบคุมการทำบัญชีการขายและซื้อยาตามข้อ ๗ (๕) และ (๘) เฉพาะยาบรรจุเสร็จสำหรับสัตว์ให้เป็นไปโดยถูกต้อง และลงชื่อกำกับไว้ในบัญชีด้วย(๒) ควบคุมให้ขายยาบรรจุเสร็จสำหรับสัตว์ที่เป็นยาควบคุมพิเศษเฉพาะแก่ผู้รับอนุญาตขายยาแผนปัจจุบันซึ่งมีเภสัชกรชั้นหนึ่งเป็นผู้มีหน้าที่ปฏิบัติการผู้รับอนุญาตขายยาแผนปัจจุบันเฉพาะยาบรรจุเสร็จสำหรับสัตว์ซึ่งมีเภสัชกรชั้นหนึ่งหรือผู้ประกอบการบำบัดโรคสัตว์ชั้นหนึ่งเป็นผู้มีหน้าที่ปฏิบัติการหรือแก่ผู้ประกอบการบำบัดโรคสัตว์ชั้นหนึ่งข้อ ๑๓ให้ผู้ประกอบการบำบัดโรคสัตว์ชั้นสองควบคุมการทำบัญชีการขายและซื้อยาตามข้อ๗ (๕) และ (๘) เฉพาะยาบรรจุเสร็จสำหรับสัตว์ที่ไม่ใช่ยาควบคุมพิเศษ ให้เป็นไปโดยถูกต้องและลงชื่อกำกับไว้ในบัญชีด้วยข้อ ๑๔ผู้รับอนุญาตขายยาแผนปัจจุบันทุกประเภทที่ประสงค์จะขอต่ออายุใบอนุญาตให้ยื่นคำขอตามแบบ ข.ย.๑๒ ท้ายกฎกระทรวงนี้การอนุญาตให้ต่ออายุใบอนุญาต จะแสดงไว้ในรายการท้ายใบอนุญาตนั้น หรือจะออกใบอนุญาตให้ใหม่ก็ได้ข้อ ๑๕ผู้รับอนุญาตขายยาแผนปัจจุบันทุกประเภทที่ประสงค์จะขอใบแทนใบอนุญาตให้ยื่นคำขอตามแบบ ข.ย.๑๓ ท้ายกฎกระทรวงนี้ พร้อมด้วยรูปถ่ายขนาด ๓x๔ เซนติเมตรจำนวนสองรูปใบแทนใบอนุญาตให้ใช้แบบ ข.ย.๔ แบบ ข.ย.๕ หรือแบบ ข.ย.๖ แล้วแต่กรณีโดยมีคำว่า"ใบแทน" กำกับไว้ด้วย และให้มีวัน เดือน ปีที่ออกใบแทนพร้อมทั้งลงชื่อผู้อนุญาตหรือผู้ที่ได้รับมอบหมายจากผู้อนุญาตข้อ ๑๖ผู้รับอนุญาตขายยาแผนปัจจุบันทุกประเภทที่ประสงค์จะย้ายสถานที่ขายยาจากสถานที่ซึ่งระบุไว้ในใบอนุญาตให้ยื่นคำขอพร้อมด้วยหลักฐานตามที่ระบุไว้ในแบบ ข.ย.๑๓ ท้ายกฎกระทรวงนี้ในกรณีที่สถานที่ขายยาอยู่รวมกันกับสถานที่นำหรือสั่งยาเข้ามาจะอนุญาตให้ย้ายไปยังท้องที่อื่นนอกจากที่ระบุไว้ในใบอนุญาตได้เฉพาะเมื่อเป็นการย้ายไปพร้อมกัน และการย้ายไปนั้นไม่เป็นเหตุให้ท้องที่ที่จะย้ายไปมีสถานที่ขายยาเกินจำนวนที่รัฐมนตรีกำหนดโดยประกาศในราชกิจจานุเบกษาการพิจารณาให้ย้ายสถานที่ขายยาตามวรรคหนึ่งและวรรคสองให้นำความในข้อ ๓ ทวิ ข้อ๓ ตรี และข้อ ๓ จัตวา มาใช้บังคับโดยอนุโลม และการอนุญาตให้ย้ายให้กระทำโดยวิธีสลักหลังใบอนุญาต[๕]ข้อ ๑๗ผู้รับอนุญาตขายยาแผนปัจจุบันทุกประเภทที่ประสงค์จะแก้ไขเปลี่ยนแปลงรายการที่ได้รับอนุญาตไว้แล้วในกรณีดังต่อไปนี้ให้ยื่นคำขอตามแบบ ข.ย.๑๔ท้ายกฎกระทรวงนี้(๑) การเปลี่ยนผู้มีหน้าที่ปฏิบัติการ (๒) การพ้นหน้าที่ของผู้มีหน้าที่ปฏิบัติการ(๓) การเพิ่มผู้มีหน้าที่ปฏิบัติการ(๔) การเปลี่ยนผู้ดำเนินกิจการ(๕) การแสดงความจำนงขอดำเนินกิจการแทนผู้รับอนุญาตที่ตาย(๖) การขยายหรือลดสถานที่หรือเนื้อที่(๗) การเปลี่ยนแปลง แก้ไขหรือเพิ่มเติมชื่อสถานที่(๘) การเพิ่มสถานที่เก็บยา(๙) การย้ายสถานที่เก็บยา(๑๐) การเปลี่ยนเวลาเปิดทำการ(๑๑) การเปลี่ยนชื่อตัว ชื่อสกุลของผู้รับอนุญาต ผู้ดำเนินกิจการหรือผู้มีหน้าที่ปฏิบัติการ(๑๒) การเปลี่ยนเลขหมายประจำสถานที่(๑๓) การเปลี่ยนชื่อ ถนน ตำบลหรือแขวง อำเภอหรือเขต จังหวัดการอนุญาตให้แก้ไขเปลี่ยนแปลงในกรณีตามวรรคหนึ่ง ให้กระทำโดยวิธีสลักหลังใบอนุญาตข้อ ๑๘การยื่นคำขอตามกฎกระทรวงนี้ ในกรุงเทพมหานคร ให้ยื่น ณ กองควบคุมยาสำนักงานคณะกรรมการอาหารและยา หรือสถานที่อื่นที่รัฐมนตรีกำหนดโดยประกาศในราชกิจจานุเบกษาในจังหวัดอื่นให้ยื่น ณ สำนักงานสาธารณสุขจังหวัดนั้น ๆ หรือ ณ กองควบคุมยาสำนักงานคณะกรรมการอาหารและยาข้อ ๑๙ใบอนุญาตผลิตยาแผนปัจจุบันตามข้อ ๒ ท้ายกฎกระทรวง ฉบับที่ ๒ (พ.ศ. ๒๕๑๐)ออกตามความในพระราชบัญญัติยา พ.ศ. ๒๕๑๐ ซึ่งแก้ไขเพิ่มเติมโดยกฎกระทรวง ฉบับที่ ๑๒(พ.ศ. ๒๕๒๐) ออกตามความในพระราชบัญญัติยา พ.ศ. ๒๕๑๐ ให้ใช้ได้ต่อไปจนกว่าใบอนุญาตนั้นจะสิ้นอายุให้ไว้ณ วันที่ ๑๓ ตุลาคม พ.ศ. ๒๕๒๕ส.พริ้งพวงแก้วรัฐมนตรีว่าการกระทรวงสาธารณสุขหมายเหตุ:-เหตุผลในการประกาศใช้กฎกระทรวงฉบับนี้ คือ โดยที่การกำหนดหลักเกณฑ์วิธีการและเงื่อนไขในการขออนุญาต การออกใบอนุญาต การขอใบแทนใบอนุญาต การขอต่ออายุใบอนุญาตเกี่ยวกับการผลิตยาแผนปัจจุบันตามที่กำหนดไว้ในกฎกระทรวง (พ.ศ. ๒๕๑๐) ออกตามความในพระราชบัญญัติยา พ.ศ. ๒๕๑๐และกฎกระทรวงฉบับที่แก้ไขเพิ่มเติม ซึ่งใช้บังคับอยู่ในขณะนี้มีบทบัญญัติไม่รัดกุมและไม่เหมาะสมกับภาวะการณ์ในปัจจุบัน อีกทั้งยังไม่สอดคล้องกับพระราชบัญญัติยาพ.ศ. ๒๕๑๐ ซึ่งแก้ไขเพิ่มเติมโดยพระราชบัญญัติยา (ฉบับที่ ๓)พ.ศ. ๒๕๒๒ ด้วยสมควรแก้ไขให้รัดกุมและสอดคล้องกับพระราชบัญญัติยาดังกล่าว จึงจำเป็นต้องออกกฎกระทรวงนี้กฎกระทรวง ฉบับที่ ๒๑ (พ.ศ. ๒๕๒๘)ออกตามความในพระราชบัญญัติยา พ.ศ. ๒๕๑๐[๖]หมายเหตุ:- เหตุผลในการประกาศใช้กฎกระทรวงฉบับนี้ คือ โดยที่ในปัจจุบันได้มีการประกาศกำหนดจำนวนสถานที่ขายยาแผนปัจจุบันที่จะมีได้ในท้องที่ต่างๆ ขึ้น การจัดลำดับการพิจารณาจึงกลายเป็นสิ่งสำคัญ มิฉะนั้นอาจมีกรณีที่ว่าผู้ยื่นคำขอไว้ก่อนแต่จัดการสถานที่ขายยาเสร็จทีหลัง จะไม่ได้รับใบอนุญาตเพราะเหตุมีสถานที่ขายยาในท้องที่นั้นเกินจำนวนที่กำหนดและเป็นการเสียหายขึ้นได้สมควรเปลี่ยนแปลงขั้นตอนการพิจารณาให้ผู้ประสงค์ได้รับใบอนุญาตต้องยื่นคำขอให้เจ้าหน้าที่ตรวจสอบรายละเอียดเบื้องต้นเสียก่อนเช่น ข้อจำกัดจำนวนสถานที่ขายยา การสามารถมาปฏิบัติงานได้ของผู้มีหน้าที่ปฏิบัติการในสถานที่ขายยา(เภสัชกร) จากนั้นจึงจะให้ไปดำเนินการเรื่องสถานที่ขายยาและอุปกรณ์ให้ถูกต้องตามที่กำหนดในพระราชบัญญัติและกฎกระทรวงเพื่อออกใบอนุญาตให้ต่อไป จึงจำเป็นต้องออกกฎกระทรวงนี้รัศม์วรรณวลัย/ปรับปรุง๑๒มิถุนายน ๒๕๕๒[๑]ข้อ ๒ วรรคสองเพิ่มโดยกฎกระทรวง ฉบับที่ ๒๑ (พ.ศ. ๒๕๒๘) ออกตามความในพระราชบัญญัติยา พ.ศ. ๒๕๑๐[๒]ข้อ ๓ ทวิเพิ่มโดยกฎกระทรวง ฉบับที่ ๒๑ (พ.ศ.๒๕๒๘) ออกตามความในพระราชบัญญัติยา พ.ศ. ๒๕๑๐[๓]ข้อ ๓ ตรีเพิ่มโดยกฎกระทรวง ฉบับที่ ๒๑ (พ.ศ.๒๕๒๘) ออกตามความในพระราชบัญญัติยา พ.ศ. ๒๕๑๐[๔] ข้อ ๓ จัตวา เพิ่มโดยกฎกระทรวงฉบับที่ ๒๑ (พ.ศ.๒๕๒๘) ออกตามความในพระราชบัญญัติยา พ.ศ. ๒๕๑๐[๕]ข้อ ๑๖ วรรคสามแก้ไขโดยกฎกระทรวง ฉบับที่ ๒๑ (พ.ศ.๒๕๒๘) ออกตามความในพระราชบัญญัติยา พ.ศ. ๒๕๑๐[๖]ราชกิจจานุเบกษา เล่ม ๑๐๒/ตอนที่ ๑๓/ฉบับพิเศษ หน้า ๑/๑ กุมภาพันธ์ ๒๕๒๘